laion/Wikipedia-Exotic huggingface dataset:
הרברט ארהרדט

הרברט ארהרדט (בגרמנית: Herbert Erhardt‏; 6 ביולי 1930 – 3 ביולי 2010 בפירט שבגרמניה) היה כדורגלן גרמני ששיחק בגרויטר פירט, בבאיירן מינכן ובנבחרת גרמניה המערבית בעמדת הבלם. ארהרדט העביר את רוב הקריירה שלו במועדון הבווארי גרויטר פירט, והעביר במועדון 14 שנים, לפני הקמת הבונדסליגה. בשנת 1962 חתם ארהרדט בבאיירן מינכן, שם שיחק שנתיים עד לפרישתו בשנת 1964. ארהרדט שיחק בכל עמדות ההגנה ובקישור האחורי, והצטיין בכולן. לארהרדט 50 הופעות במדי נבחרת גרמניה המערבית, בהן הבקיע שער אחד. ארהרדט ייצג את גרמניה המערבית בשלושה מונדיאלים. במונדיאל 1954 היה חלק מהסגל של גרמניה המערבית שזכה בטורניר לאחר ניצחון 2–3 במשחק הגמר על נבחרת הונגריה, אך לא שיחק כלל במונדיאל זה. מאמנו ספ הרברגר תכנן להפתיע ולהשתמש בו במשחק הגמר במקום ורנר קולמאייר, אך זנח את הרעיון ונשאר עם הרכב זהה להרכב שפתח בחצי הגמר מול נבחרת אוסטריה. במונדיאל 1958 הפך ארהרדט לשחקן משמעותי הרבה יותר, אך ספג תשעה שערים במצטבר בחצי הגמר בהפסד 1–3 לנבחרת שוודיה ובמשחק על המקום השלישי בהפסד 3–6 לנבחרת צרפת. במונדיאל 1962 ארהרדט שוב היה בסגל של גרמניה המערבית, אך הנבחרת הודחה ברבע הגמר מול נבחרת יוגוסלביה לאחר הפסד 0–1. לאחר מונדיאל 1962, ארהרדט לא שיחק עוד בנבחרת. בין השנים 1959 ל-1962 שימש ארהרדט כקפטן הנבחרת, תפקיד בו החליף את הלמוט ראן. לאחר פרישתו של ארהרדט מהנבחרת, מונה במקומו האנס שפר לקפטן. לאחר פרישתו עסק ארהרדט באימון כדורגל, ואימן בעיקר בקבוצות חובבים, והיו לו גם שתי תקופות קצרות בהן אימן את אאוגסבורג. מדיה וקבצים בנושא הרברט ארהרדט בוויקישיתוף הרברט ארהרדט, באתר Transfermarkt הרברט ארהרדט, באתר Fussballdaten.de (בגרמנית) הרברט ארהרדט, באתר WorldFootball.net הרברט ארהרדט, באתר National Football Teams הרברט ארהרדט, באתר FootballDatabase.eu
אטיין דמרטו

אטיין דמרטו (בצרפתית: Étienne Desmarteau; ‏4 בפברואר 1873 - 29 באוקטובר 1905) היה אתלט קנדי, אלוף זריקת משקולות באולימפיאדת סנט לואיס (1904). דמרטו נולד בבוצ'רוויל, קוויבק, והיה חבר מועדון האתלטיקה במונטריאול, והיה אחד המתמודדים המובילים בזריקת משקולות במשקל של 25.4 קילוגרם (56 ליברות), שכיום כבר אינה ספורט אולימפי. ב-1902 הוא הביס את ג'ון פלנגן, שובר שיא העולם, וזכה באליפות הAAU האמריקאית. כדי להתחרות באולימפיאדה, דמרטו, שהיה שוטר במשטרת מונטריאול, נאלץ לבקש אישור היעדרות מעבודה על מנת שיוכל לטוס לסנט לואיס, אך הממונה עליו סירב לאשר לו. למרות זאת הוא החליט לטוס, דבר שגרם לפיטוריו. באולימפיאדה זריקתו הראשונה הייתה למרחק של 10.46 מטרים (34 רגל ו4 אינצ'ים), רגל יותר מפלנגן שזרק (רק) 10.16 מטר. דמרטו זכה לקבלת פנים של גיבור כשחזר למונטריאול כמנצח, והוחזר לתפקידו כשוטר. שנה לאחר מכן הוא מת, ככל הנראה כתוצאה מטיפואיד. מחוז עירוני (district), פארק וזירת ספורט במונטריאול נקראו על שמו. מרכז אטיין דמרטו שימש למשחקי כדורסל באולימפיאדת מונטריאול (1976). המחוז העירוני דה-אטיין דמרטו הוא חלק מרובע הרוזמונט-לה פטיט-פטרי (אנ').  יש הטוענים כי ניצחונו של דמרטו הוא האליפות האולימפית הראשונה בה ניצח קנדי. אולם האלוף ג'ורג' אורטון מאולימפיאדת פריז (1900), שאמנם רץ עבור אוניברסיטה אמריקאית, היה גם הוא קנדי. מדיה וקבצים בנושא אטיין דמרטו בוויקישיתוף אטיין דמרטו, באתר הוועד האולימפי הבין-לאומי אטיין דמרטו, באתר olympedia.org Sanfaçon, Gaétan (2000). "DESMARTEAU, ÉTIENNE". Dictionary of Canadian Biography Online. University of Toronto/Université Laval. נבדק ב-17 באוגוסט 2012. {{cite web}}: (עזרה) Leyshon, Glynn (1994). "Étienne Desmarteau. Canada's First Olympic Gold Medallist" (PDF). Journal of Olympic History. 2 (1): 21–25. אורכב מ-המקור (PDF) ב-2012-06-14. נבדק ב-2016-01-26.
רנן (פירושונים)

האם התכוונתם ל... רנן – מושב בישראל רנן (עיר) – עיר בהולנד אישים: ארנסט רנן – פילוסוף והיסטוריון צרפתי יעל רנן – חוקרת ספרות ומתרגמת ישראלית רן רונן אישים ששמם הפרטי הוא רנן
אלכסיי (לוליק) זיידלין

אלכסיי (לוליק) זיידלין (נולד ב-1 באוגוסט 1986) הוא ספורטאי ישראלי בתחום הרמת כוח ופיתוח גוף. כיום מרצה בבתי ספר להכשרת מאמני כושר. כמו כן, מעביר סדנאות מעשיות וליווי מתאמנים במסלולי חיטוב ותזונה. החל משנת 2010 לוליק מאמנה של אריאלה אמיתי, בכירת הפאוורליפטריות בישראל, אותה הביא להישגים רבים ובולטים בהם אליפויות עולם ואירופה ושיאי עולם. לוליק נולד, גדל והתחנך באוקראינה, עלה לישראל בגיל 9. למד בישיבה תיכונית בישיבת נחלים. כבר בגיל צעיר החל להתאמן בחדר הכושר ולהתמקד בענפי בכוח וכבר בגיל 17 השתתף לראשונה בתחרות הרמות כוח (פאוור ליפטינג) וזכה במקום שלישי באליפות בינלאומית בגרמניה. לאחר מכן השתתף בתחרויות נוספות בענפי הכוח, כגון "סטרונגמן" ומשיכת משאיות, והשתתף בתוכניות טלוויזיה כגון "בלתי נתפס" ו"הראשון בבידור". 2006- אליפות ישראל WPC מקום 2 אבסולוטי 2006- GPC אליפות ישראל OPEN מקום 1 2009- אליפות ישראל בלחיצת מקום 1 2009- אליפות ישראל בדדליפט מקום 1 2010- WPC אליפות ישראל מקום 1 2010- WPC גביע ישראל מקום 1 2005- BMS CUP CHAMPIONSHIP מקום 3 2009- WORLD CHAMPIONSHIP FRANCE מקום 1 2010- צ'כיה WORLD CHAMPIONSHIP מקום 1 2010- צ'כיה WORLD CHAMPIONSHIP קרב שלוש בפאוורליפטינג ולחיצת חזה- מקום 1 2011- GPC EUROPEAN CHAMPIONSHIP HUNGARY מקום 1 2011- GPC EUROPEAN CHAMPIONSHIP HUNGARY מקום 1 overall אבסולוטי 2011- לטביה, ריגה WORLD CHAMPIONSHIP פאוורליפטינג מקום 2 2013- EUROPEAN CHAMPIONSHIP SERBIA OPEN מקום 3 2011- אליפות ישראל IFBB, מר ישראל, מקום 1 במשקל כבד 2013- אליפות ישראל מקום 1 ואלוף האלופים 2013- UNIVERSE מקום 2 מר יוניברס 2015- תחרות מר ישראל מקום 2 2015- UNIVERSE מקום 3 מר יוניברס אלכסיי זיידלין, ברשת החברתית פייסבוק אנד דה ווינר איז : אלכסיי (לוליק) זיידלין, אתר - Gossipbuilder
ארגון הצופים הערביים

ארגון הצופים הערביים (צופי השלום), נוסד בשנת 1956 בשם "ארגון הצופים המוסלמים בישראל". חברים בו היום 23 שבטים, רובם מהגליל, לצד אזור ירושלים, המרכז והמשולש. הארגון כפוף להתאחדות הצופים והצופות בישראל לארגון הצופים העולמי ולאגודת המדריכות והצופות העולמית. כמו כל ארגון צופים בישראל, מתקיימות פעילויות בשבטי צופים פעמיים בשבוע, כאשר חברי השכבה הבוגרת בגילאי 16 ומעלה מדריכים את חניכי השכבות הצעירות. בנוסף לכך מתקיימים ימי עיון, סמינרים ועוד. הארגון לוקח חלק בפעילות התאחדות הצופים והצופות בישראל וביניהם קורס תג היער וקורס תג הצופיות. גילאי 5–8: שכבת ניצנים גילאי 9–12: שכבת עופרים גילאי 13–15: שכבה צעירה (שכב"צ) גילאי 16 ומעלה: שכבה בוגרת (שכב"ג) כחלק מהיותו שייך להתאחדות הצופים והצופות בישראל, הארגון שייך למעשה לאזור צופי אירופה. למרות זאת, בזכות האחוז הגבוה של חניכי צופים מוסלמים הנמצאים בארגון, ישנם קשרים רבים לאזור צופי מדינות ערב ומדי פעם חניכי הארגון מוזמנים לכנסים ולאירועים במדינות ערב, כנציגי מדינת ישראל. אתר התאחדות הצופים והצופות בישראל - ארגון הצופים המוסלמים, באתר תנועת הצופים משרד החינוך, ארגוני הנוער המוכרים - אוגדן הארגונים 2014
לוויין מסחרי

לוויין מסחרי הוא לוויין שמשמש לצרכים שונים של חברות פרטיות, כגון שידורי טלוויזיה, קווי טלפון (בטלפונים לווייניים) וצילום. כיום לחברות רבות יש לוויינים מסחריים. לדוגמה, חברת הטלוויזיה yes משתמשת בלוויין מסחרי כדי להראות את שידורי הטלוויזיה שלה ברחבי העולם. הם משייטים בעיקר במסלול הנמוך. קטגוריה נוספת של לוויין מסחרי היא לוויין שנרכש על ידי אדם פרטי אך מתבצעים בו שימושים מסחריים. בנוסף, הוא משמש למטרות תקשורת - כלומר, העברת אותות בין שתי נקודות על פני כדור הארץ. לוויין כזה מתפקד אפוא בדרך כלל כתחנת ממסר בחלל. בשמשו כתחנת ממסר, תפקידו לקלוט אותות שמשודרים אליו מנקודה אחת (או מספר נקודות) על פני כדור הארץ, ולשדר אותם בחזרה אל כדור הארץ, תוך כיסוי שטח מרוחק או גדול יותר, למוקדי קליטה שונים. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ברווז מושק

ברווז מושק (שם מדעי: Biziura lobata) הוא עוף מים ממשפחת הברווזיים המצוי בדרום אוסטרליה. מין זה הוא היחיד בסוגו, לאחר שקרובו ברווז מושק ניו זילנדי (Biziura delautouri) נכחד. והוא משויך לתת-משפחת ברווזים זקופי-זנב. הוא קיבל את שמו מהריח שהוא מפיק בעונת הרבייה. זהו ברווז שאורכו 60–70 ס"מ ומשקלו 2,398 גרם בזכרים ו-1,551 גרם בנקבות. למרות הבדלי הגודל הם די דומים במראם, בעלי פלומה חומה ואפורה המנומרת בלבן, הצוואר מוטה לאחור ועל העורף נוצות זקופות. אלו הברווזים הכי כבדים מהברווזים הנוהגים לצלול, לאחר האדרית שחורת-הכיפה. גופם שקוע מאוד במים והרגליים לא בולטות, אך עוזרות לשחייה. הזנב זקוף ובעל נוצות זקורות בצורת עלה. בעונת הרבייה הזכרים בולטים בעיקר בשק העור שתלוי להם מתחת למקור וצבעו חום. הזכרים מדיפים ריח מושק שהקנה לברווז את שמו. מין זה מצוי בדרומה של אוסטרליה, במערב אוסטרליה, ויקטוריה ובאי טסמניה. הם חיים באגמים רחבים ועמוקים וביצות, והם יוצאים ליבשה לעיתים נדירות. כמו כן הם מעופפים גרועים ופגיעים ויעופו רק בעת צורך גבוה. הם ישנים בלילות באגמים עם רגל אחת מורמת וראש בתוך הכנפיים. לעומת המגושמות ביבשה הם דווקא מהירים במים ויודעים לצלול טוב. הם מחפשים מתחת למים טרף קטן כמו חיפושיות מים, לובסטרים של מים מתוקים מסוג Cherax, חלזונות וצדפות ועוד חסרי חוליות, בתוספת עשבי ים ודגים. הם יכולים לצלול עד עומק 6 מ'. הבוגרים חיים ביחידות בדרך כלל, אך הצעירים מתקבצים יחדיו. הם יכולים להגיע בטבע לגיל 20 שנה. הנקבות מקננות על גדות האגמים בין צמחי המים. ברווזים אלה אינם בסכנה בטבע. לעיתים נדירות הם נורים בידי ציידים וכן הם מושפעים מעט מהתייבשות ביצות או חדירת מי ים אליהם. ברווז מושק, באתר ITIS (באנגלית) ברווז מושק, באתר NCBI (באנגלית) ברווז מושק, באתר Animal Diversity Web (באנגלית) ברווז מושק, באתר האנציקלופדיה של החיים (באנגלית) ברווז מושק, באתר GBIF (באנגלית) ברווז המושק באתר יוטיוב ברווז מושק באתר הרשימה האדומה של IUCN
ברווז עצים אוסטרלי

ברווז עצים אוסטרלי או ברווז הרעמה (שם מדעי: Chenonetta jubata) הוא עוף מים ממשפחת הברווזיים החי רק באוסטרליה, והוא המין היחיד בסוגו, לאחר היכחדות המין ברווז פינץ' מניו זילנד, שניהם מהסוג צ'נונטה. למרות השם הוא איננו קרוב לברווז העצים מאמריקה הצפונית. ברווז זה מזכיר במראהו אווז קטן, אורכו 45–51 סנטימטרים, והוא בעל נוצות אפורות בהירות על הבטן עם חזה מנוקד בלבן וצוואר וראש כתומים אצל שני הזוויגים. המקור אפור וכפי שהשם המדעי מרמז יש לברווז רעמת נוצות קטנה לאורך העורף והצוואר. הכנפיים חומות ולנקבות פס שחור לאורך העיניים. ברווז זה מסווג לעיתים בקבוצת ברווזים מצויים או בברווזי צדפות (כמו הטדורנה). קרוב משפחתו הקרוב ביותר הוא ברווז טבעתי מאמריקה הדרומית. הברווזים נפוצים בכל אוסטרליה וכן בטסמניה. ברווז זה פחות מימי מקרוביו ונראה רועה בין העשבים וכן בחורשים, שדות, ביצות, חופים ואף באזורים עירוניים ובפארקים. לעיתים הוא גם מצוי באגמים עמוקים בחיפוש מזון. הברווז מעופף גרוע ובגובה נמוך, וכשהוא מפוחד הוא בורח לבין העצים. בטיסה ישירה הוא יותר מהיר וכמה אוכלוסיות נודדות ככה בשיא הקיץ. מזונו מורכב מעשבים, גרגירים, זרעים, עשבי תיבול וגם מחרקים. הם לא נכנסים למים עמוקים לעיתים קרובות ומעדיפים לאכול ביבשה או במים רדודים. כמו ששמו מרמז הוא מקנן בעצים והנקבה מטילה 9–11 ביצים. הזכרים נשארים עם הנקבות לטפל בצאצאים. Museum specimen מדיה וקבצים בנושא ברווז עצים אוסטרלי בוויקישיתוף ברווז עצים אוסטרלי, באתר ITIS (באנגלית) ברווז עצים אוסטרלי, באתר NCBI (באנגלית) ברווז עצים אוסטרלי, באתר Animal Diversity Web (באנגלית) ברווז עצים אוסטרלי, בבסיס הנתונים ARKive (באנגלית) ברווז עצים אוסטרלי, באתר האנציקלופדיה של החיים (באנגלית) ברווז עצים אוסטרלי, באתר GBIF (באנגלית) Jubata פירושו "בעל רעמה" בלטינית ברווז עצים אוסטרלי באתר הרשימה האדומה של IUCN
קרצג

קרצג (בהונגרית: Karcag) היא עיר במחוז יאס-נאג'קון-סולנוק, בצפון המישור הגדול בחלקו המזרחי של מרכז הונגריה. היא יושבת על אחד מעורקי התחבורה הראשיים (כביש 4) של המישור ההונגרי הגדול (אלפלד), באמצע הדרך בין דברצן לסולנוק. החל מהמאה ה-13 התיישבו באזור שבטי הקומנים. שמו של היישוב נזכר לראשונה במאה ה-14. במאה ה-16 היישוב הפך למרכז אזור נאג'קון (Nagykunság) – מקום יישובם של הקומנים. רק לאחר 1745 החל תהליך העיור של היישוב. בהמשך היא הפכה לעיר שדה. יהודים ראשונים החלו להתיישב בקרצג משנת 1820, המצבה העתיקה ביותר בבית הקברות היהודי בעיר מתוארכת ל-1840, אך התיישבות מסודרת של יהודים החלה רק מ-1850. קהילה מאורגנת נוסדה ב-1855 והייתה אחראית גם על יהודי האזור. חמש שנים לאחר מכן חיו ביישוב כבר 100 יהודים. בית הכנסת הראשון נבנה ב-1872. הקהילה – שהייתה שייכת לזרם האורתודוקסי – גדלה במהירות ובשנים 1898–1899 נבנה בית כנסת חדש. הקהילה היהודית הגיעה לשיא פריחתה ב-1910 כאשר נמנו בה יותר מ-1000 נפשות. בנוסף למוסדות המסורתיים של הקהילה, כמו מקוה טהרה, חברה קדישא ובית מטבחיים, הוקם גם בית ספר יהודי ונוסדו ארגוני צדקה שתמכו במעוטי היכולת, בחולים ובקשישים. כמו כן פעל במקום חוג קטן של תנועת "פועלי ציון". אחד מרבני הקהילה היה הרב שלמה צבי שיק, הוא כיהן ברבנות הקהילה משנת 1869 ונפטר בשנת 1916. על-פי מיפקד שנערך באפריל 1944, מנתה הקהילה כ-700 נפשות. בתחילת מאי 1944, ניתנה הוראה לרכז את יהודי העיר בגטו. הגטו בקרצג כלל שלושים בתים קטנים בקרבת בית העלמין היהודי. באמצע חודש מאי 1944 רוכזו כל יהודי קרצג יחד עם יהודי האזור בגטו. ב-10 ביוני 1944 הועברו תושבי הגטו למרכז השילוח המחוזי בבית חרושת לסוכר בסולנוק. חלקם גורשו משם למחנה שטרסהוף שבאוסטריה, וחלקם נשלחו למחנה ההשמדה אושוויץ. לאחר סיום מלחמת העולם השנייה, הוקמה הקהילה מחדש. מספר הנספים בשואה לפי ספרי הקהילה הגיע ל-461 נפש. ב-1949 מנתה הקהילה 363 נפשות. כיום נותרו במקום יהודים בודדים. הונגרים – 88.1% גרמנים – 0.2% צוענים – 7.9% רומנים - 0.1% אחרים, לא השיבו – 12.4% קתולים – 12.1% קלויניסטים – 24.7% לותרנים – 0.1% אחרים – 1.5% אתאיסטים – 38.9% לא השיבו – 22.6% ברנאט שיק (בהונגרית: Schück Bernát; קרצג, 1 בדצמבר 1872 – טימישוארה, ?) היה רב, סופר ותאולוג הונגרי. וילמוש קרצג, מקודם פרקש ליפוט קרמר עד 1881 (בהונגרית: Karczag Vilmos; קרצג, 28 באוגוסט 1857 – באדן, אוסטריה, 11 באוקטובר 1923) היה סופר, פובליציסט, מחזאי, מנהל תיאטרון יהודי-הונגרי. קרצג בפנקס הקהילות הונגריה, עמוד 479-480 קארצאג, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 359-360. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא קרצג בוויקישיתוף אתר האינטרנט הרשמי של קרצג (בהונגרית) קרצג (Karcag), באנציקלופדיה של הגטאות, באתר יד ושם המפקד איפשר לכל נפקד להשתייך ליותר מלאום/קבוצה אתנית אחת. לכן סכום האחוזים יכול לעבור את ה-100% Gazetteer of Hungary 1st January, 2015
ברווז שטלר

ברווז שטלר או אדרית שטלר (שם מדעי: Polysticta stelleri) הוא מין של ברווז החי באזור הארקטי שבין סיביר לאלסקה והוא קרוי על שם החוקר גאורג שטלר. מין זה הוא היחיד בסוגו ושייך לתת-משפחת ברווזי ים. הוא מצוי בסכנת הכחדה בעיקר בגלל ציד וזיהום חופים. זהו ברווז הים הקטן ביותר ואורכו 45 ס"מ בערך. הזכרים גדולים ומקושטים מהנקבות ובעלי ראש לבן עם מקור, טבעת עין וצוואר שחורים. הנוצות שמאחורי המצח שחורות-ירקרקות ומזדקרות מעלה. מתחת לצוואר קו לבן ומתחתיו חזה ובטן קדמית בגוון אפרסק, כשהכנפיים לבנות ומפוספסות בסגול-כחול במרכזם והזנב והחלק האחורי שחור. הרגליים והמקור כחלחלים אפורים. לעומת הזכר הנקבות חומות כהות עם עיניים לבנות וראשם מזכיר את ברווזי האדרית. קולות הברווז הם בעיקר שריקות עמוקות. הוא לא מאוד קולני. הברווזים חיים בקצה המזרחי של סיביר ובאלסקה ומגיעים גם לים ברינג, ארצות סקנדינביה והים הבלטי. הם לא נודדים דרומה מאוד בחורפים והם חיים בעיקר בחופים ויכולים לעוף בלהקות של 200,000 פרטים. ברווזים אלה מקננים בטונדרה הקפואה ליד הים והנקבה מטילה 6-11 ביצים. הם נוהגים לצלול כדי להשיג את מזונם הכולל בעיקר צדפות, רכיכות וסרטנים. הטורפים העיקריים של ברווז זה הם עופות דורסים שונים, חמסנים ויונקים כמו שועלים, דובים, חמוסים, לוטרות וזאבים. מדיה וקבצים בנושא ברווז שטלר בוויקישיתוף ברווז שטלר, באתר ITIS (באנגלית) ברווז שטלר, באתר NCBI (באנגלית) ברווז שטלר, בבסיס הנתונים ARKive (באנגלית) ברווז שטלר, באתר האנציקלופדיה של החיים (באנגלית) ברווז שטלר, באתר Internet Bird Collection (באנגלית) ברווז שטלר, באתר GBIF (באנגלית) ברווז שטלר באתר הרשימה האדומה של IUCN קיליאן מולארני, לארס סוונסון, דן צטרסטרום, פיטר ג'. גרנט, דן אלון, יוסי לשם, אבי ארבל (ע), לקסיקון מפה: הציפורים - המדריך השלם לציפורי אירופה וישראל, מפה הוצאה לאור, 2003
ברווז מצויץ

ברווז מצויץ (שם מדעי: Lophonetta specularioides) הוא מין של ברווז טרופי המצוי באמריקה הדרומית והוא בעל ציצה לראשו. מין זה יחיד בסוג Lophonetta, אך בעבר שויך לסוג ברווז. אורכו 50-60 ס"מ ומשקלו 0.9-1.1 ק"ג. הוא בעל נוצות חומות כהות על הראש, הכנפיים והזנב, הצוואר לבן ועל הבטן והחזה נוצות חומות בהירות ומנומרות בלבן. המקור ארוך ושחור והרגליים כחלחלות. שמו ניתן לו עקב הציצה האחורית, החומה בהירה, של עורפו. כמו לשאר הברווזים הזכר גדול מהנקבה מעט. ברווזים אלה חיים במערב דרום אמריקה בצ'ילה, ארגנטינה, פרו ובוליביה. הם שוכנים בעיקר לחופי ימים וגם בערבות ובנהרות בהרי האנדים וניזונים בצלילה מחסרי חוליות ומאצות. הם מקננים בין עשבים גבוהים ומטילים 5-7 ביצים. לברווז זה 2 תת-מינים: Lophonetta specularioides alticola (ברווז אנדים מצויץ) Lophonetta specularioides specularioides (ברווז מצויץ פטגוני) ברווז טבעתי ברווז ברזילאי מדיה וקבצים בנושא ברווז מצויץ בוויקישיתוף ברווז מצויץ, באתר ITIS (באנגלית) ברווז מצויץ, באתר NCBI (באנגלית) ברווז מצויץ, באתר Animal Diversity Web (באנגלית) ברווז מצויץ, באתר האנציקלופדיה של החיים (באנגלית) ברווז מצויץ, באתר GBIF (באנגלית) ברווז מצויץ באתר הרשימה האדומה של IUCN
פה דה קאטר

בבלט, פָּה דֶה קַאטְר (בצרפתית: Pas de quatre – צעד [ריקוד] לארבעה) הוא ריקוד המיועד לארבעה רקדנים. באופן כללי, הפה דה קאטר אינו סיפורי כשלעצמו אלא מצטרף כמערך אסתטי ואפיזודי ביצירה עלילתית קיימת. אולם קיימות גם יצירות פה דה קאטר עלילתיות או כאלו שעומדות כיצירה בפני עצמן. יצירות פה דה קאטר מפורסמות מרפרטואר הבלט הקלאסי: 1845 - Pas de Quatre (יצירה), כוריאוגרפיה מאת ז'יל פרו, לחן מאת צ'זרה פוני. בוצע על ידי הבלרינות לוסיל גראהן, קרלוטה גריזי, פאני צ'ריטו ומארי טליוני, ארבע בלרינות מפורסמות מאוד באותם ימים. הבלרינה פאני אלסלר הוזמנה להצטרף לביצוע אך סירבה להצעה. לעומתה, הבלרינה הצעירה לוסיל גראהן נענתה ללא היסוס. 1895 - אגם הברבורים, מערכה שנייה. ריקוד הברבורים הקטנים. כוריאוגרפיה מאת לב איבנוב, לחן מאת פיוטר איליץ' צ'ייקובסקי. ארבע רקדניות, בידיים שלובות של זו בשל זו, מציגות עבודת רגליים מדויקת ומהירה. מבוצע בדרך כלל על ידי טרום סולניות מלהקת המחול. 1898 - ריימונדה, מערכה שלישית ב-Pas classique hongrois (בתרגום חופשי מצרפתית: ריקוד הונגרי קלאסי). Variation pour quatre danseurs (בתרגום חופשי מצרפתית: וריאציה לארבעה רקדנים). כוריאוגרפיה מאת מריוס פטיפה, לחן מאת אלכסנדר גלאזונוב. ריקוד תוסס שבוצע לראשונה על ידי רביעיית הרקדנים סרגיי לגט, גאורגי קיאשט, ניקולאי לגט, ואלכסנדר גורסקי. 1936 - Jardin aux Lilas (בתרגום חופשי מצרפתית: גן לילכים). כוריאוגרפיה מאת אנטוני טודור, לחן מאת ארנסט שוסון. טכנית, אינו פה דה קאטר קלאסי משום שרביעיית הרקדנים מלווה ברקדנים נוספים מהלהקה. בהופעת הבכורה הרקדנים המציגים היו מוד לויד (קרוליין), יו ליינג (המאהב), אנטוני טיודור (הגבר אליו היא אמורה להינשא) ופגי ואן פראך (Peggy van Praagh, דמות אפיזודית מהעבר). 1975 - ארבע העונות. אביב. כוריאוגרפיה מאת קנט מקמילאן, לצלילי המערכה השלישית מתוך האופרה I Vespri Siciliani מאת ג'וזפה ורדי. הוצג לראשונה על ידי הרקדנים לזלי קולייר, מייקל קולמן, דייוויד אשמול, וויין איגלינג. פה דה דה פה דה טרואה מדיה וקבצים בנושא פה דה קאטר בוויקישיתוף
סולוטבין

סולוטבין (באוקראינית: Солотвин; בפולנית: Sołotwina; ביידיש: סעלאָטווינע) היא עיירה במחוז איוואנו-פרנקיבסק שבמערב אוקראינה, למרגלות הקרפטים ועל גדות נהר ביסטריציה, בה התקיימה עד השואה קהילה יהודית גדולה. היישוב נזכר לראשונה במאה ה-12, ובמאה ה-17 הוענקו לו זכויות עיר. בתקופה זו סבל היישוב מפשיטות הטטרים. בחלוקת פולין הראשונה, בשנת 1772, נכלל היישוב בתחום ממלכת הבסבורג. בשנת 1888 פגעה בעיירה שרפה קשה, וכך גם במהלך הכיבוש הרוסי שלה בתחילת מלחמת העולם הראשונה, לאחר שהחיילים הרוסים בזזו את רכוש תושביה, והעלו את בתיה באש. יהודים התיישבו בעיירה מהיווסדה, ובמהלך המאה ה-19 גדל מספרם בה, עד שבראשית המאה ה-20 נמנו בעיירה 1,948 יהודים, רוב תושביה. במהלך מלחמת העולם הראשונה, פרעו הרוסים ביהודי העיירה, ואף שרפו את חלקם בחיים. לאחר המלחמה עזבו את העיירה רוב יהודיה, ונותרו בה 610 יהודים בלבד, כשליש מתושביה. בין מלחמות העולם התקיימה בעיירה פעילות ציונית, ויהודיה סבלו מתקיפות אנטישמיות, תוך רצח של מספר יהודים מהעיירה. בספטמבר 1942, תחת הכיבוש הגרמני, גורשו יהודי העיירה למחנה "טחנת רודולף" שבסטניסלבוב, וממנו שולחו למחנה ההשמדה בלז'ץ או נרצחו במקום. מדיה וקבצים בנושא סולוטבין בוויקישיתוף סולוטבינה באתר מרכז מורשת יהדות פולין "סולוטבין", באתר השטעטל הווירטואלי "סולוטבין", באתר JewishGen (באנגלית)
טדורנה עדנית

טדורנה עדנית (שם מדעי: Tadorna variegata) הוא עוף מים ממשפחת הברווזיים ומהסוג טדורנה והוא אנדמי לניו זילנד . מקור שמו הוא בשפה המאורית, במילה "pūtangitangi", שפירושה "ברווז גן עדן". מיני הטדורנה הם ברווזים גדולים המזכירים אווזים בצורתם. שני המינים בעלי גוף בגודל דומה. הזכרים בעלי נוצות שחורות בגופם וכן על הצוואר והראש. המקור שחור והכנפיים בעלות קצוות ירוקים, אדמדמים ולבנים. לנקבות כנפיים בצבע דומה אך גוף אדמדם עם ראש וצוואר לבנים. למרות מראם האווזי, הם בעלי מקור דמוי ברווז. ברווזים אלה חיים רק בניו זילנד וחיים בשדות ואדמות מרעה ניזונים מעשב וצמחייה וכן מזרעים וחרקים. הם חיים יחדיו בזוגות, לעיתים עד סוף חייהם. עונת הרבייה נמשכת מאוגוסט עד דצמבר ובמהלכה הם בונים קנים על הקרקע, בתוך עשב גבוה, בין עצים או שיחים ומתחת גזעים נרקבים. הם מטילים בערך תשע ביצים. האפרוחים מגיעים לבגרות תוך שנתיים. ברווזים אלה הופצו על ידי האירופאים שהגיעו לניו זילנד, בכך שכרתו יערות והפכו אותם מאדמות מרעה או אגמים בהם יכלו הברווזים לנוח וככה צדו אותם. למרות הציד האוכלוסייה לא בסכנת הכחדה. מדיה וקבצים בנושא טדורנה עדנית בוויקישיתוף טדורנה עדנית, באתר ITIS (באנגלית) טדורנה עדנית, באתר NCBI (באנגלית) טדורנה עדנית, באתר Animal Diversity Web (באנגלית) טדורנה עדנית, באתר האנציקלופדיה של החיים (באנגלית) טדורנה עדנית, באתר GBIF (באנגלית) טדורנה עדנית באתר הרשימה האדומה של IUCN
פארסונס גרין

פארסונס גרין (באנגלית: Parsons Green) הוא פארק ציבורי ברובע האמרסמית' ופולהאם שבמערב לונדון. שטחו של הפארק משולש, ובקצהו הצפוני ביותר נמצאת תחנת הרכבת התחתית פארסונס גרין, הקרויה על שם הפארק. מדי שנה נערך בפארק יריד המשמש לאיסוף כספים למטרות קהילתיות. מדיה וקבצים בנושא פארסונס גרין בוויקישיתוף
אליפות העולם בראלי עונת 2016

עונת 2016 באליפות העולם בראלי היא העונה ה-44 של האליפות. הקבוצות והנהגים התחרו ב-13 סבבים שהתקיימו בין החודשים ינואר עד נובמבר ברחבי אירופה, אוסטרליה ודרום אמריקה. ראלי סין, שאמור היה להצטרף לאליפות, בוטל עקב מפולות בוץ. סבסטיאן אוז'ייה, אלוף 3 העונות האחרונות, הנוהג עבור קבוצת פולקסווגן מוטורספורט, הצליח להגן על התואר האישי והקבוצתי וזכה באליפות הרביעית ברציפות. למרות הזכייה באליפות הודיעה הקבוצה כי עקב פרשת דיזלגייט היא פורשת מהמשך התחרויות ולא תשוב להשתתף בעונה הבאה. ב-3 בנובמבר פורסם לוח הזמנים המתוכנן לעונת 2016. על פי תכנון העונה המקורי אמורה הייתה העונה לכלול 14 מרוצים, אך בסופו של דבר כללה רק 13 מרוצים בעקבות ביטולו של הראלי הסיני. העונה נפתחה ב-22 בינואר 2016 בראלי מונטה קרלו המסורתי. סבב המרוצים הורחב ל-14 עם הצטרפותה של סין לסבב, לראשונה לאחר 17 שנים. מפולות בוץ שפגעו בחלק מהמסלול המיועד לקיומו של הראלי הובילו בסופו של דבר לביטולו של הראלי. ראלי אוסטרליה נדחה מחודש ספטמבר לנובמבר והפך להיות המירוץ הסוגר את העונה. סיטרואן הודיעה על יציאתה מסבב התחרויות בעונת 2016 לטובת פיתוח מכונית הסיטרואן C3 WRC החדשה לקראת עונת 2017. לאחר שהשתתפה במספר תחרויות בסבב WRC2 בין השנים 2013 - 2015 החליטה קבוצת DMACK להצטרף באופן מלא לסבב ה-WRC בעונה הנוכחית. הקבוצה תעשה שימוש בפורד פיאסטה RS WRC שנבנה עבורה על ידי קבוצת אם-ספורט. מאדס אוסטברג עזב את קבוצת סיטרואן וחזר לקבוצת אם-ספורט, בה התחרה בעונת 2013. בנוסף אליו הצטרף לקבוצה גם אריק קאמילי, שבעברו שימש כנהג מבחן עבור טויוטה והתחרה בעונת 2015 במספר תחרויות בסבב ה-WRC2. אלפין אוונס, שהתחרה בעונה הקודמת בקבוצת אם-ספורט, עבר להתחרות עבור הקבוצה בסבב ה-WRC2. אוט טאנק, שהתחרה גם הוא עבור אם-ספורט בעונה הקודמת, הצטרף לקבוצת DMACK בעונת הבכורה שלה בסבב. טאנאק נהג עבור הקבוצה במספר תחרויות במהלך עונת 2014 היידן פאדון שהתחרה באופן חלקי עבור קבוצת יונדאי בעונה הקודמת, קודם להיות נהג קבוע בקבוצה. הנקודות ניתנות לעשרת הנהגים המסיימים את התחרות ראשונים. בנוסף, ניתן בונוס של 3 נקודות למנצח בקטע ה-Power stage, 2 נקודות לנהג שמגיע במקום השני ונקודה אחת לנהג שמגיע במקום השלישי. הנקודות ניתנות לעשרת הנהגים המסיימים את התחרות ראשונים. כל קבוצה יכולה לרשום עד 2 נהגים לצורך חישוב הנקודות. מדיה וקבצים בנושא אליפות העולם בראלי עונת 2016 בוויקישיתוף Volkswagen confirms it will leave the WRC at the end of 2016, Autosport.com, 2 November 2016 2016 FIA World Rally Championship calendar, FIA.com, 3 November 2015 Citroën has pledged its future to the FIA World Rally Championship and will develop an all new car for 2017 built to the WRC's exciting new technical regulations, WRC.com, 19 November 2015 Tänak to DMACK in 2016, WRC.com, 27 November 2015 Østberg and Camilli join M-Sport, WRC.com, 30 November 2015 Hayden Paddon secures Hyundai WRC future, 20 October 2015